

# Илдар Халиков IV “Ачык инновацияләр” халыкара форумы кысаларында килешүләр имзалауда катнашты

*28.10.2015*


IV “Ачык инновацияләр” халыкара форумы (Мәскәү, ВДНХ территориясе) кысаларында бүген килешүләр имзаланды. Аерым алганда, “Россия венчур компаниясе” ААҖ һәм Фәнни-техник өлкәдә предприятиеләрнең кече формаларын үстерүгә ярдәм фонды белән килешүләр имзаланды.


Имзалау тантанасында Татарстан Республикасы Премьер-министры Илдар Халиков катнашты.


Кече һәм урта эшмәкәрлек субъектлары өчен акселерация программасын тормышка ашыру турындагы килешүдә компанияләрнең нәтиҗәле коммерцияләшүенә һәм фәнни-техник казанышларны гамәлгә кертүгә ярдәм итү каралган.


Документка “Россия венчур компаниясе” ААҖ идарәсе рәисе Игорь Агамирзян, Фәнни-техник өлкәдә предприятиеләрнең кече формаларын үстерүгә ярдәм фонды генераль директоры Сергей Поляков, Татарстан Республикасының Инвестицион-венчур фонды директоры Айнур Айдельдинов һәм “Пульсар экосистем” генераль директоры Павел Королев имзаларын куйды.


*ТР Президенты матбугат хезмәте.*
Илдар Халиков IV “Ачык инновацияләр” халыкара форумы кысаларында килешүләр имзалауда катнашты